Γιάννης Χρυσάφης

Ο **Γιάννης Χρυσάφης** (γεννημένος στις 16 Μαρτίου 1981, στην Αθήνα) είναι Έλληνας πρώην επαγγελματίας ποδοσφαιριστής και νυν προπονητής ποδοσφαίρου, ο οποίος κατά τη διάρκεια της πολυετούς ποδοσφαιρικής του καριέρας αγωνίζονταν στη θέση του αριστερού μέσου.

## Ποδοσφαιρική καριέρα
Ο αριστεροπόδαρος μέσος ξεκίνησε την καριέρα του από τις ακαδημίες του Παναθηναϊκού όπου υπέγραψε και το πρώτο επαγγελματικό του συμβόλαιο. Το 2000 παραχωρήθηκε στο Μαρκό, με τη φανέλα του οποίου αγωνίστηκε για μια διετία στο πρωτάθλημα της Γ΄ Εθνικής, αγωνιζόμενος σε 50 αγώνες πρωταθλήματος και σκοράροντας 7 τέρματα.

Από τον Ιούνιο του 2002 και μέχρι το Γενάρη του 2004 αγωνίστηκε στον ΟΦΗ, καταγράφοντας 26 συνολικώς συμμετοχές στο πρωτάθλημα της Α΄Εθνικής. Παράλληλα άρχισε να έχει συμμετοχές στην Εθνική Ελπίδων. 
Στις αρχές του 2004 μεταπήδησε στον Πανηλειακό, στον οποίο αγωνίστηκε για 6 μήνες καταγράφοντας 10 συμμετοχές στην Α’ Εθνική.

Το καλοκαίρι του 2004 μετακόμισε στη Θεσσαλονίκη για λογαριασμό του Άρη Θεσσαλονίκης με τον οποίο αγωνίστηκε στην Α΄Εθνική για μια σεζόν. 

Στους «κίτρινους» είχε συνολικά 18 συμμετοχές και σημείωσε 2 τέρματα. Αναλυτικότερα είχε 14 συμμετοχές και 2 τέρματα στην Α’ Εθνική και 4 συμμετοχές στο Κύπελλο Ελλάδας. Στις 21 Μαΐου 2005 έπαιξε στον τελικό κυπέλλου με τον Άρη κόντρα στον Ολυμπιακό.

Παρέμεινε στον Άρη μέχρι τις 12 Ιουλίου 2005, όταν και έλυσε το συμβόλαιο του με την ομάδα για να συνεχίσει στον Λεβαδειακό. Στην ομάδα της Βοιωτίας αγωνίστηκε για 2 σεζόν, την πρώτη στην Α’ και τη 2η στη Β΄ Εθνική, καταγράφοντας συνολικά 48 συμμετοχές (22 στην ‘Α Εθνική, 23 στη Β’  και 3 στο Κύπελλο Ελλάδας) και 4 τέρματα. 

Το πρώτο εξάμηνο της σεζόν 2007/08 αγωνίστηκε στο  Αιγάλεω ενώ στη συνέχεια φόρεσε τη φανέλα του Πανθρακικού , με αμφότερες τις 2 ομάδες να λαμβάνουν μέρος στο πρωτάθλημα της Β’ Εθνικής.

Επόμενοι σταθμοί της καριέρας του υπήρξαν ο Παναιτωλικός (με την ομάδα του Αγρινίου κατέκτησε την άνοδο από τη Γ’ Εθνική στην Β’ Εθνική)  (Ιούλιος 2008 - Γενάρης 2010, 32 συμμ/7 γκολ), τα Τρίκαλα (με τα οποία κατέκτησε την άνοδο από τη Γ’ Εθνική στην Β’ Εθνική κατηγορία)., (Γενάρης 2010-Ιούνιος 2010, 14 συμμ/6 γκολ), η Παναχαϊκή  (Ιούνιος 2010 - Γενάρης 2011), 12 συμμ/3 γκολ), και ο Παναιγιάλειο (Γενάρης 2011 –Ιούλιος 2011, 10 συμμ/1 γκολ) .

Το καλοκαίρι του 2011 πήρε την απόφαση να αγωνισθεί, για ένα εξάμηνο, στο πρωτάθλημα της Δ' Εθνικής με τη φανέλα της Χαλκίδας.

Το Γενάρη του 2012, επανήλθε στις επαγγελματικές κατηγορίες, αγωνιζόμενος διαδοχικά σε Αστέρας Μαγούλας  (με τη φανέλα του οποίου αναδείχθηκε πρώτος σκόρερ του Νοτίου Ομίλου της Γ’ Εθνικής τη σεζόν 2011/12), Ιωνικό  και Τρίγλια Ραφήνας .

Το καλοκαίρι του 2015 συνέχισε στην **Ατλαντίδα Ανθούσας** (στο Τοπικό πρωτάθλημα) , και από το καλοκαίρι του 2017 στον Παλλληνιακό (στην Α κατηγορίας της ΕΠΣΑΝΑ).

Στα μέσα της χρονιάς, και πιο συγκεκριμένα στις 27 Ιανουαρίου 2018 έφυγε από  τον Παλληνιακό, που ουσιαστικά είχε κατακτήσει το πρωτάθλημα και είχε πάρει και την άνοδο για τη Γ΄ Εθνική (επρόκειτο για την 9η άνοδο με 9 διαφορετικές ομάδες, στην καριέρα του παίκτη) και φόρεσε τη φανέλα της ΑΟ Ποταμίας Ευρυτανίας.

Το Σεπτέμβριο του 2018 επέστρεψε στην Αθήνα για να ενισχύσει την Αθλητική Ένωση Ηρακλείου  και το Γενάρη του 2019 ξαναγύρισε στην Ποταμιά για να αναδειχθεί για δεύτερη συνεχόμενη χρονιά πρώτος σκόρερ των Play Off της Α΄ ΕΠΣ Ευρυτανίας. Αγωνίστηκε σε 5 παιχνίδια με την Ποταμιά, 4 στο πρωτάθλημα και ένα στο κύπελλο. Σκόραρε τρεις φορές, εκ των οποίων το ένα γκολ ήταν το νικητήριο στο «χρυσό» 0-1 επί του Αιόλου, το οποίο έφερε το πρώτο πρωτάθλημα στην ιστορία των Μεγαλοχωριτών. 

Συνέχισε να παίζει ποδόσφαιρο σε εντελώς ερασιτεχνικό επίπεδο, και τη σεζόν 2021/22 αγωνίστηκε με τη φανέλα του **Α.Ε. Θύελλα/Αχιλλέας Κορυδαλλού**.

## Προπονητική καριέρα
Ο Χρυσάφης ανέλαβε στις 30 Ιανουαρίου 2024 το πόστο του προπονητή στην ομάδα του Α.Ο. Βριλησσίων, η οποία αγωνίζονταν στον 1ο όμιλο του Πρωταθλήματος της Β' ΕΠΣΑ. 

## Παραπομπές


## Εξωτερικοί σύνδεσμοι
*Προφίλ Γ. Χρυσάφη στο transfermarkt.com
*Ο Γιάννης Χρυσάφης στο soccerway

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Γ.Σ. Μαρκό
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Πανηλειακού
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Α.Ο. Χαλκίδας
Κατηγορία:Ποδοσφαιριστές Α.Ο. Αστέρα Μαγούλας
Κατηγορία:Έλληνες προπονητές ποδοσφαίρου